Яшчэ да правядзення семінара да А.М.Васільевай прыходзілі яе калегі з Мінскага медуніверсітэта, каб бліжэй пазнаёміцца з праграмай. Сказалі, што нешта падобнае ва ўстанове пастараюцца зрабіць для сябе. Пры гэтым Алена Мікалаеўна як практык, які працуе з модулем не першы год, адзначае, што гэта не ідэальная сістэма, але якраз той рэсурс, які вельмі аблягчае і паскарае працэс засялення студэнтаў у інтэрнаты. Безумоўна, камп’ютарызацыя наладжана ва ўсіх студгарадках, але менавіта ў такім дасканалым выглядзе мала дзе. І вопыт, назапашаны ў студгарадку БДУ, можа быць карысным для многіх.